संक्षेप करने के लिए दस्तावेज़: दिल्ली में हुए एक कार्यक्रम में उन्होंने कहा, "आरक्षण के विरोधी और उसके समर्थक अगर एक दूसरे की बात समझ लेंगे तो इस समस्या का हल चुटकी में निकाला जा सकता है."

उन्होंने कहा, "एक दूसरे की भावनाओं को समझना चाहिए. ये सद्भावना जब तक समाज में पैदा नहीं होती तब तक इस मसले का हल नहीं निकल सकता."

उनके वक्तव्य की कांग्रेस और बसपा ने कड़ी निंदा की है.

एनडीए के साझीदार दल जैसे रामदास अठावले और रामविलास पासवान ने इस बयान पर अपनी असहमति दर्ज कराई है.

इससे पहले बिहार विधानसभा चुनाव के वक़्त मोहन भागवत ने आरक्षण को लेकर जो बयान दिया था, उससे भी काफ़ी बवाल मचा था.

उस समय राष्ट्रीय स्वयंसेवक संघ ने मोहन भागवत के बयान पर सफ़ाई दी थी.

इस समय भी मोहन भागवत के बयान पर आरएसएस की तरफ़ से सफ़ाई दी गई है कि संघ का आरक्षण से विरोध नहीं है. आरक्षण के मुद्दे पर सर्वसम्मति से बात होनी चाहिए.

संघ के स्पष्टीकरण के मुताबिक़, 'मोहन भागवत ने अपने बयान में इस मुद्दे पर चर्चा के लिए अपील की है.'

संघ और आरक्षण

संघ ने अभी तक आरक्षण के मुद्दे पर जो रुख़ अपनाया है, उस पर अगर ग़ौर किया जाए तो संघ ने हमेशा ही आर्थिक आधार पर आरक्षण की बात कही है.

संघ के दूसरे सरसंघचालक गुरु गोलवलकर ने अपनी किताब 'विचारधन' में लिखा है, "साल 1950 में जब भारत गणतंत्र बना तब डॉक्टर आंबेडकर ने अनुसूचित जाति और जनजातियों के लिए दस साल के लिए आरक्षण की व्यवस्था अपनाने की बात कही थी. बाद में यह अवधि लगातार बढ़ाई गई. जाति के आधार पर आरक्षण देने की वजह से स्वतंत्र समाज के तौर पर उनका अस्तित्व निर्माण हुआ. समाज के सभी तबकों में ग़रीब लोग रहते हैं. इसलिए आरक्षण की सुविधा आर्थिक आधार पर दी जानी चाहिए. अगर ऐसा हुआ तो सिर्फ़ दलितों को ही आरक्षण मिल रहा है, ये भावना ख़त्म हो जाएगी."

राजनीतिक विश्लेषक और 'आरएसएस' क़िताब के लेखक जयदेव डोले का मानना है कि संघ की भूमिका आरक्षण के ख़िलाफ़ है.

वह कहते हैं, "जब संविधान तैयार हो रहा था, तो गोलवलकर ने हमेशा आरक्षण का विरोध किया था. आरक्षण दस साल के लिए है और यह रद्द करना चाहिए, ऐसा उन्होंने कई बार कहा था. दस साल के लिए जो आरक्षण था, वो एक राजनीतिक आरक्षण था. बाद के सरसंघचालक बालासाहब देवरस का मानना था कि छुआ-छूत बंद होनी चाहिए. लेकिन उन्होंने ग़ैर-बराबरी और छुआछूत बंद करने के लिए कोई ठोस योजना सामने नहीं रखी थी. छुआछूत और...\nसंक्षेप उसी भाषा में जिसमें दस्तावेज़ है:
आरक्षण पर सरसंघचालक मोहन भागवत के बयान के बाद सियासी हलकों में एक बार फिर से गहमागहमी बढ़ गई है.